paragraph_text: 200px|desno|thumb|Ženski češer [[crni bor|crnog bora]] Češer je kratak izdanak četinjača, inačica strobilusa, koji nosi reproduktivne organe (plodne listiće, sporofile). Češeri su jednospolni (postoji posebno muški i ženski češer). Češeri oba spola najčešće se nalaze na istoj biljci, što se naziva jednodomost. Rjeđe su četinjače dvodomne i nose samo jedan tip češera na stablu. Muški češeri su kod većine vrsta zeljasti, dok su ženski odrvenjeli. Unutar ženskih češera razvija se sjeme.